נחום תא-שמע

נחום תא-שמע (נולד ב-22 ביוני 1953) הוא כדורגלן עבר ישראלי ששיחק כקשר בקבוצות הפועל ירושלים, הפועל חיפה ובית"ר ירושלים, וכן בנבחרת ישראל.

קריירה
עמדתו במגרש ברוב חייו הייתה עמדת הקשר האחורי והוא הצטיין בבעיטותיו החזקות ובכושרו הרב.

רוב חייו שיחק תא-שמע בהפועל ירושלים, בה הוא נחשב עד היום לאחד מסמליה הבולטים. היה שותף לזכייתה ההיסטורית בגביע המדינה בשנת 1973, ואף כבש את אחד משני השערים במשחק.

כשחקן הפועל ירושלים רשם נחום תא-שמע שתי הופעות בינלאומיות במדי נבחרת ישראל, הראשונה נגד ארצות הברית ב-1973 והשנייה נגד יוון שש שנים מאוחר יותר.

העברתו של נחום תא-שמע ליריבה העירונית בית"ר עוררה מחלוקות וריבים בין אוהדי הקבוצות ומנהליה. על אף ההדים שעוררה, העברתו לא נחשבה למוצלחת, ותא-שמע סבל מפציעות חוזרות ונשנות שהשביתו אותו מפעילות (קרע במיניסקוס).

לאחר פרישתו מכדורגל, אימן תא-שמע בין היתר את מכבי עירוני אשדוד בעונת 1986/1987. וכן קבוצות נוער וכיום הוא מתגורר בירושלים ומאמן את קבוצת הנוער של הפועל קטמון ירושלים.

נחום תא-שמע, אשר מכונה על ידי אוהדי הפועל ירושלים בשם "מספר 5 האגדי", בעט את בעיטת הפתיחה במשחק השני של קבוצת הפועל קטמון ירושלים, ומונה כחבר בהנהלת הקבוצה על תקן "שחקן עבר בהפועל ירושלים"

כיום נחום משמש כסקאוט וכיועץ לסוכנות שחקני הכדורגל TFM.

בנו בני תא-שמע הוא סוכן שחקני כדורגל.

קישורים חיצוניים

ישראלים שנולדו ב-1953
כדורגלנים ישראלים
קשרי כדורגל ישראלים
כדורגלני הפועל ירושלים
כדורגלני הפועל חיפה
כדורגלני בית"ר ירושלים
כדורגלני נבחרת ישראל
מאמני כדורגל ישראלים
מאמני מכבי עירוני אשדוד
ירושלים: כדורגלנים